stanford-oval/wikipedia huggingface dataset:
Gerard Batten

Gerard Batten
Gerard Batten (s. 27. maaliskuuta 1954) on brittiläinen poliitikko, joka kuuluu Yhdistyneen kuningaskunnan itsenäisyyspuolueeseen (UKIP).
Hänet valittiin vuonna 2004 Euroopan parlamenttiin, jonka jäsenenä hän kuului Itsenäisyys/demokratia -ryhmään ja vuodesta 2014 Vapauden ja suoran demokratian Eurooppa -ryhmään. Battenista tuli 2018 UKIPin puheenjohtaja. Hänen kaudellaan puolue menetti vuoden 2019 europarlamenttivaaleissa kaikki 24 paikkaansa. Batten erosi pian tämän jälkeen puolueen johdosta.
Lontoossa syntynyt Batten oli vuosikymmeniä töissä BT Groupissa (British Telecom).
Gadsdenin piirikunta

Gadsdenin piirikunta (engl. Gadsden County) on Yhdysvaltojen Floridan osavaltiossa sijaitseva piirikunta. Sen väkiluku oli 45 660 vuonna 2019. Piirikunnan hallintokeskus on Quincyn kaupunki. Piirikunta perustettiin 24. kesäkuuta 1823.
Aiheesta muualla

Kuvia tai muita tiedostoja aiheesta Gadsdenin piirikunta Wikimedia Commonsissa
Guineanloistokottarainen

| Guineanloistokottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Loistokottaraiset Lamprotornis
Laji::  iris
Kaksiosainen nimi
 Lamprotornis iris  Oustalet, 1879 
Synonyymit
 Coccycolius iris 
Katso myös
   Guineanloistokottarainen Wikispeciesissä   Guineanloistokottarainen Commonsissa 
Infobox OKNimi-testi OKIUCN-testi OK: 
Guineanloistokottarainen (Lamprotornis iris) on kottaraisten heimoon kuuluva afrikkalainen varpuslintu.
Guineanloistokottaraista tavataan Guineassa, Sierra Leonessa ja Norsunluurannikolla. Lajin ekologiaa ja kannan kokoa ei tunneta ja se on luokiteltu puutteellisesti tunnetuksi lajiksi. Guineanloistokottaraisia on pyydystetty lemmikkilinnuiksi, mutta pyynnin vaikutuksia uhanalaisuuteen ei tiedetä tarkkaan.
Guaíran vesiputoukset

| Guaíran vesiputoukset |
| --- | --- |

Sijainti:  Brasilian ja Paraguay raja
Joki:  Paraná
Korkeus:  114
Putousten määrä:  18
Guaíran vesiputoukset (port. Salto das Sete Quedas do Guaíra tai lyhyemmin vain Salto de Sete Quedas, esp. Salto del Guairá) olivat seitsemän vesiputousta Paranájoella Brasilian ja Paraguayn rajalla. Aikanaan virtaukseltaan maailman suurimpiin putouksiin lukeutuneet ja tunnetun nähtävyyden muodostaneet Guaíran vesiputoukset jäivät vuonna 1982 täyttymään alkaneen Itaipun padon tekojärven alle.
Maantiede

Guaíran vesiputoukset olivat Paranájoella Brasilian Paranán osavaltion ja Paraguay Canindeyún departementin rajalla seitsemällä kataraktilla sijainneet 18 vesiputousta. Paikalla etelään virtaava Paraná muodostaa maiden rajan noin 200 kilometrin pituudella.. Putouksilla joen pudonta oli yhteensä 114 metriä.
Aikanaan Guaíran vesiputoukset lukeutuivat virtaukseltaan maailman suurimpiin vesiputouksiin. Ne jäivät kuitenkin kokonaan Itaipun padon tekojärven alle.
Historia

Siirtomaakaudella putoukset olivat osa Guayrán aluetta. Putouksien on sanottu saaneen espanjalaisen nimensä nimensä guarani-päällikön mukaan. Portugalilainen nimi viittaa puolestaan niiden seitsemään (sete) kataktriin. Yksi ensimmäisistä niiden eurooppalaisista vierailijoista oli Ruy Díaz de Guzmán vuonna 1612. Alueella oli joitakin jesuiittojen asemia, jotka kuitenkin hylättiin vuonna 1631 niin sanottujen bandeirantejen hyökkäyksien takia. Vesiputouksen silminnäkijät kuvailivat maan tärisevän vielä kilometrien päässä putouksista veden valtavan voiman takia. Putousten pauhanta kuului 32 kilometrin päähän.
Vesiputoukset olivat syrjäseutua aina 1800-luvun loppupuolelle saakka. Tuolloin alettiin kiinnostua Paranájoen vesivoimapotentiaalista. Tämä johti myös jännitteisiin Brasilian ja Paraguayn välillä. Maat olivat periaatteessa solmineet välisistään rajoista Loizaga–Cotegipe-sopimuksella vuonna 1872, mutta molemmat tulkitsivat sopimusta eri tavoin. Vesivoimalaa joelle kaavailleelle Brasilialle putoukset olivat strategisesti erityisen tärkeitä joen ylemmän juoksun hallitsemiseksi.
Vuodesta 1956 Brasilia alkoi ajaa asiaa diplomaattisin, mutta myös sotilaallisin keinoin. Paraguaylle annettiin nootteja, kun samaan aikaan brasilialaiset sotilaat lähetettiin tärkeille strategisille paikoille putouksissa. 19. syyskuuta 1962 Brasilia julisti hallitsevansa yksin putouksia. Toisaalta 19. tammikuuta 1964 presidentti João Goular tapasi paraguaylaisen kolleegansa Alfredo Stroessnerin, ja tapaamisessa sovittiin molemmat osapuolet käsittäneen komitean perustamisesta vesivoimapotentiaalin selvittämiseksi. Tämä yhteisymmärrys mureni, kun Goular kukistui vallankaappauksessa vuonna 1964. Valtaan nousi sotilashallinto. Sotilashallinto rakennutti Paranán yli ponttoonisiltoja ja sotilasjoukot ottivat kesäkuussa 1965 haltuunsa aseman kiistellyllä alueella. Asema liitettiin sillalla Porto Renatoon Brasilian puolella.
Paraguaylaiset lähettivät joukon virkamiehiä selvittämään tilannetta 21. lokakuuta 1965, mutta brasilialaiset sotilaat lähettivät heidät tiehensä. Paraguay antoi virallisen vastustuksensa kiinteiden rakennelmien rakentamisesta kiistellylle alueelle. Tapahtumat herättivät myös Brasilian vastaisia mielenosoituksia maan pääkaupungissa Asunciónissa. Asia ratkaistiin kuitenkin tulevina vuosina Yhdysvaltain presidentti Lyndon B. Johnsonin välityksellä. Kesäkuussa 1966 annettiin Yguazún asetus ja vuonna 1973 solmittiin Itaipún sopimus. Itaipun pato valmistui vuonna 1982, tekojärveä alettiin täyttää joulukuussa 1982 ja Guaíran vesiputoukset jäivät sen alle vedenpinnan noutessa. Ennen tekojärven täyttymistä putoukset olivat olleet huomattava matkailukohde. Paikalliset vaativatkin korvauksia menettämistään putouksista.
Itaipun pato ja sen tekojärveä.
Gustave Wuyts

| Mitalit> Maa:   Belgia. Olympialaiset .Miesten köydenveto | Mitalit> Maa:   Belgia. Olympialaiset .Miesten köydenveto | Mitalit> Maa:   Belgia. Olympialaiset .Miesten köydenveto | Maa:   Belgia> .Miesten köydenveto |
| --- | --- | --- | --- |
|  Pronssia | Antwerpen 1920 | joukkuekilpailu |  |
Gustave Marius L. Wuyts (27. helmikuuta 1903 – 13. tammikuuta 1979) oli belgialainen köydenvetäjä, yleisurheilija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän kuului köydenvedossa pronssia saaneeseen joukkueeseen ja osallistui myös kuulantyöntöön.
Gadourás (järvi)

| Gadourás Γαδουράς |
| --- | --- |
 Gadourásin tekojärveä.
Valtiot:  Kreikka
Paikkakunta:  Ródos, Etelä-Egean saaret
Koordinaatit:  36°10′13″N, 27°59′09″E
Vesistöalue ja valuma-alueen tietoja
Laskujoki:  Gadourás
Mittaustietoja
Pinnankorkeus:  117,5 m
Pinta-ala:  4,4 – 5,2 km²
Tilavuus:  0,0675 km³
Suurin syvyys:  43 m
 fiGadourás 
Gadourás (kreik. Γαδουράς, eli (Τεχνητή) Λίμνη Γαδουρά, (Technití) Límni Gadourá, Gadourásin tekojärvi) on tekojärvi Ródoksen saarella Kreikassa. Se sijaitsee saaren keskiosissa linnutietä noin 11 kilometriä luoteeseen Líndoksesta. Järven pinta-ala on keskimäärin noin 4,4 neliökilometriä ja suurimmillaan noin 5,2 neliökilometriä, ja sen ympäryysmitta on noin 26 kilometriä.
Gadourásin patoa.
Gadourásin tekojärvi on rakennettu Ródoksen vesihuollon turvaamiseksi. Se saanut nimensä siitä, että se on muodostettu patoamalla Gadourás-joki. Gadourásin padon rakentaminen alkoi vuonna 2002 ja tekojärvi valmistui vuonna 2017. Padon pituus on 550 metriä ja korkeus 67 metriä. Tekojärven vedenpinta on suurimmillaan 117,5 metrin korkeudella merenpinnasta laskettuna, ja sen suurin syvyys on 43 metriä. Järven tilavuus on 67,5 miljoonaa kuutiometriä vettä, ja se kykenee tarjoamaan 7 500 kuutiometriä vettä päivässä.
Aiheesta muualla

Kuvia tai muita tiedostoja aiheesta Gadourás Wikimedia Commonsissa
Gustave Pelgrims

| Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Maa:   Belgia> Miesten jalkapallo. |
| --- | --- | --- | --- |
|  Pronssia | Pariisi 1900 | joukkuekilpailu |  |
Gustave Emile Eugène Pelgrims (14. kesäkuuta 1878 Schaerbeek – 4. syyskuuta 1960 Uccle) oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.
Gustave Olombe Atelumbu Musilamu

Gustave Olombe Atelumbu Musilamu (1. toukokuuta 1927 – 17. helmikuuta 2011) oli kinshasankongolainen roomalaiskatolinen piispa. Hänet vihittiin papiksi 28. heinäkuuta 1957 ja nimitettiin Wamban hiippakunnan piispaksi 5. syyskuuta 1968. Piispaksi vihkiminen seurasi 2. helmikuuta 1969. Pääkonsekraattorina toimi Bruno Torpigliani, jota avustivat Albert Onyembo Lomandjo ja Guillaume van den Elzen.
Olombe Atelumbu Musilamu erosi tehtävistään 11. kesäkuuta 1990.
Gustave Saacké

| Mitalit> Maa:   Ranska. Olympialaiset  | Mitalit> Maa:   Ranska. Olympialaiset  | Mitalit> Maa:   Ranska. Olympialaiset  | Maa:   Ranska>  |
| --- | --- | --- | --- |
|  Kultaa | Los Angeles 1932 | arkkitehtuuri |  |
Gustave Saacké (20. elokuuta 1884 – 18. huhtikuuta 1975) oli ranskalainen arkkitehti.
Saacké osallistui vuoden 1932 Los Angelesin olympialaisiin, joissa hän voitti kultaa arkkitehtuurista yhdessä Pierre Montenot’n ja Pierre Baillyn kanssa teoksellaan "Cirque pour Toros" (suom. "Härkätaisteluareena").
Gustaf d’Albedyhll

| Gustaf d’Albedyhll> Henkilötiedot |
| --- | --- |
Syntynyt: 1758
Kuollut: 1819 (60–61 vuotta)
Kansalaisuus:  Ruotsi
Ammatti:  poliitikko
Gustaf d’Albedyhll (1758−1819) oli ruotsalainen valtiomies ja kirjailija. Palveltuaan ensin Pietarissa hän siirtyi Kööpenhaminaan Tanskan hoviin virkanimikkeellä minister en second ja nautti ensin Kustaa III:n suosiota, mutta 1789 suhde muuttui ja hänet kutsuttiin yllättäen pois virastaan, eikä hän sen jälkeen enää toiminut valtion virassa. Hän osallistui vuoden 1809 valtiopäiville, jolloin hän oli salaisen valiokunnan jäsen. D’Albedyhll on julkaissut useita teoksia, jotka sisältävät merkittäviä lisiä aikakauden diplomaattiseen historiaan: Skrifter af blandadt, dock mest politiskt och historiskt innehåll (2 osaa, 1799–1810).
Aiheesta muualla

Gustaf d'Albedyhll, Svenskt biografiskt lexikon
GM Delta -pohjalevy

GM Delta -pohjalevy on General Motorsin keskikokoisissa etu- ja nelivetoisissa automalleissa käyttämä pohjalevy, jonka on kehittänyt konserniin kuulunut Opel Saksassa. Sen uusin versio tunnetaan nimellä D2XX/D2UX.
Delta

Chevrolet Cobalt (2004–2010)
Chevrolet HHR (2005–2011)
Pontiac G5 (2004–2009)
Saturn Ion (2002–2007)
Delta II

Buick Verano I (2010–2016)
Cadillac ELR (2013–2016)
Chevrolet Cavalier (2016–)
Chevrolet Cruze I (2008–2016)
Chevrolet Orlando I (2011–2018)
Chevrolet Volt I (2010–2015)
Opel Ampera (2011–2015)
Opel Astra J (2009–2015)
Opel Cascada (2013–2019)
Opel Zafira C (2011–2019)
D2XX/D2UX

D2XX/D2UX on pohjalevyn uusin versio, ja se korvasi Delta II:n lisäksi crossover-malleissa aiemmin käytetyn Theta-pohjalevyn.
Buick Envision I (2014–2021)
Buick Verano II (2015–2021)
Chevrolet Equinox III (2017–)
Chevrolet Cruze II (2014–)
Chevrolet Orlando II (2018–)
Chevrolet Volt II (2015–2019)
GMC Terrain II (2017–)
Opel Astra K (2015–2021)
D2XX/D2UX > GM-PATAC K

GM-PATAC K on D2XX/D2UX-pohjalevyn yksinkertaisempi versio, jota käytetään Kiinan markkinoille valmistettavissa automalleissa.
Buick Excelle III (2015–)
Buick GL6 (2017–)
Chevrolet Monza (2019–)
Germs

| Germs |
| --- | --- |

Tiedot
Toiminnassa:  1977–1980, 2005–2009, 2013
Tyylilaji:  punk rock, hardcore punk
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Don Bolles, rummut (1978–)   Pat Smear, kitara (1977–)   Lorna Doom (k. 2019), bassokitara (1977–2019)  
Entiset jäsenet:  Darby Crash (k. 1980), laulu (1977–1980)   Belinda Carlisle, rummut (1977)   DJ. Bonebrake rummut (1978)
Levy-yhtiö:  Slash Records
Infobox OKNimi-testi OK: 
Germs on yhdysvaltalainen punkyhtye, joka perustettiin Los Angelesissa vuonna 1977. Yhtye julkaisi vain yhden albumin nimeltä GI, jonka tuotti Joan Jett. Yhtye esiintyi myös dokumenttielokuvassa The Decline of Western Civilization, joka kertoi Los Angelesin ensimmäisen sukupolven punkskenestä.
Yhtye tunnetaan keikoistaan, joilla Darby Crashin lavaesiintyminen otti vaikutteita Iggy Popilta itsetuhoisessa käytöksessään. Yhtyeen keikat usein päättyivät jäsenten oksenteluun ja lasinsirpaleissa kieriskelyyn. Yhtye jäi kulttisuosioon Crashin heroiinilla tehdyn itsemurhan jälkeen.
Historia

Glamrokkarit Darby Crash (Jan Paul Beahm) ja Pat Smear (George Ruthenberg) päättivät perustaa yhtyeen jouduttuaan erotetuiksi high schoolista muihin oppilaisiin kohdistuneen antisosiaalisen mielenhallinnan vuoksi. Yhtyeen alkuperäinen nimi oli Sophistifuck and the Revlon Spam Queens, mutta nimi päätettiin lyhentää, koska ei ollut tarpeeksi rahaa painattaa t-paitaan kaikkia kirjaimia.
Keväällä 1977 yhtyeeseen liittyi basisti Lorna Doom ja myöhemmästä soolourastaan sekä The Go-Go’s yhtyeestä tunnettu Belinda Carlisle teki lyhyen vierailun rumpalina yhtyeessä. Carlisle jätti yhtyeen lähestulkoon saman tien, ja tilalla ehti olla Carlislen ystävä Donna Rhia ensimmäisen singlen julkaisuun asti. Bändissä soitti rumpuja hetken aikaa myös DJ. Bonebrake, joka myöhemmin tuli kuuluisaksi X-yhtyeen rumpalina.
Germs herätti närää ensimmäisestä keikasta lähtien, kun laulaja Darby Crash upotti mikrofonin maapähkinävoipurkkiin ja keikkojen ilmapiiri oli kaoottinen. Ensimmäisellä keikalla Germs ehti improvisoida 5 minuuttia ilman varsinaisia omia biisejään, kunnes yhtye sai porttikiellon Orpheus Theateriin maapähkinävoista pilalle menneen mikrofonin vuoksi. [lähde? ] Yhtyeen ainoa soittotaitoinen jäsen oli myöhemmin Nirvanassa ja Foo FIghters yhtyeessä vaikuttanut kitaristi Pat Smear. Heinäkuussa 1977 julkaistu ensimmäinen single ”Forming” äänitettiin Smearin vanhempien autotallissa kaksiraitaisella magnetofonilla.
Tuotanto > Studioalbumit

(GI) (1979)
Tuotanto > Singlet

Forming/Sexboy (live) (1977)
Tuotanto > EP:t

Lexicon Devil (1978)
What We Do Is Secret (1981)
(DCC) (1992)
Tuotanto > Livealbumit

Germicide (1981)
Tuotanto > Kokoelmat

(MIA): The Complete Anthology  (1993)
Media Blitz (1993)
Guido Buzzelli

Guido Buzzelli (1927 – 25. tammikuuta 1992 Rooma) oli italialainen sarjakuvataiteilija.
Buzzelli piirsi valtavirtasarjakuvaa Italiassa ja Isossa-Britanniassa kaksikymmentä vuotta ja maalasi, kunnes julkaisi poliittisen allegorian Kurjien kapina vuonna 1967 italialaisessa scifi-lehdessä. Georges Wolinski julkaisi sen ranskaksi Charlie-lehdessä vuonna 1970. Tyyli sopi yleiseurooppalaiseen sarjakuvan aikuistumisen aaltoon ja sarjakuvia sekä kuvituksia julkaistiin kymmenissä lehdissä.
Buzzellin omat albumit ovat tyyliltään groteskeja. Ajankohdan ilmapiiri näkyy usein surrealistisina painajaisina, joihin Buzzelli on sijoittanut omakuvansa. Toistuvia teemoja ovat korruptio, yksilön vaikeudet toteuttaa itseään yhteiskunnassa ja taiteilijan ahdistus kaupallisuuden paineissa.
Elämänsä loppuvaiheessa Buzzelli teki lyhytelokuvia.
Suomennetut julkaisut

Buzzellin tuotannosta on suomeksi julkaistu vuonna 2019 yhteisnide Trilogia, joka sisältää albumit Kurjien kapina (1967), Labyrintit (1970) ja Zil Zelub (1972). Katkelma Zil Zelub -albumista sisältyi vuonna 1982 julkaistuun Sarjakuvan maailmat -antologiaan. Tapiirissa 3/1984 julkaistiin sarjakuvanovelli "Häät" ja 3/85 Buzzellin piirtämä "Lomakin on seikkailu". Historian suuret seikkailut -sarjassa julkaistiin vuonna 1980 Kristoffer Kolumbus: tie länteen ja vuonna 1981 Magalhães: ensimmäinen purjehdus maailman ympäri, jotka Buzzelli piirsi. Buzzellin piirtämä Tex Suuri julkaistiin suomeksi Tex Willerin numeroissa 1–2/1996 ja albumina vuonna 2003.
Aiheesta muualla

Italiankielinen virallinen sivu, jossa luettelo julkaistuista teoksista
Gustave Sandras

| Mitalit | Mitalit | Mitalit |  |
| --- | --- | --- | --- |
|  Gustave Sandras |  Gustave Sandras |  Gustave Sandras |  |
Maa:   Ranska
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | Yhdistetty |  |
Gustave Sandras (s. 24. helmikuuta 1872 – 1954) oli ranskalainen voimistelija ja olympiavoittaja. Hän voitti kultaa Pariisin olympialaisissa 1900 yhdistettyjen telineiden kilpailussa.
Giorgi Arveladze

Arveladze vuonna 2006.
Giorgi Arveladze (georg. გიორგი არველაძე; s. 10. heinäkuuta 1978) on entinen Georgian hallituksen talousministeri (2006–2008) ja Imedi TV:n toimitusjohtaja.
Arveladze kiisti Imedi TV:n 12. maaliskuuta 2010 tapahtuneen uutispäällikön vaihtumisen johtuneen erimielisyyksistä.
Gott mit uns

Kaiserstandarte, Saksan keisarin standaari vuodelta  1870.
Jumala kanssamme ensimmäisen maailmansodan aikaisessa vyössä.
Gott mit uns (suom. Jumala kanssamme) oli vuodesta 1701 lähtien preussilaisen Hohenzollernin ruhtinassuvun tunnuslause, jota käyttivät myös vuodesta 1871 Saksan keisarit.
Ensimmäisen maailmansodan aikana lausahduksesta tuli saksalaisten sotahuuto, jota painatettiin mm. vyönsolkiin ja postikortteihin taistelutahdon nostattamiseksi.
Ensimmäisen maailmansodan tappion ja Saksan keisarikunnan romahtamisen jälkeen moton omivat itselleen ensin Reichswehr ja myöhemmin Wehrmacht. Tunnuslause jatkoi eloaan vielä toisen maailmansodankin loputtua Bundeswehrissa, kunnes saksalaiset päätyivät vaihtamaan vyönsolkiensa tekstin epäuskonnollisiin Deutschlandliedin kolmannen säkeistön alkusanoihin Einigkeit, Recht, Freiheit (Yhtenäisyys, oikeus, vapaus). Saksan poliisit jatkoivat kuitenkin itsepäisesti Gott mit uns -laattojen käyttöä aina 1970-luvulle asti.
Toisessa maailmansodassa iskulauseen koristamat vyönsoljet kuuluivat yksinomaan Wehrmachtin joukkojen, etupäässä rivisotilaiden varustukseen. Nämä halusivat erottautua Waffen-SS:n miehistä, jotka Jumalan sijaan vannoivat uskollisuutta Führerille. Schutzstaffelin soljissa oli tekstin Gott mit uns sijaan teksti Meine Ehre heißt Treue (Uskollisuus on kunniani).
Muissa yhteyksissä

”Jumala kanssamme” oli myös yksi Ruotsin kuninkaan Kustaa II Aadolfin monista tunnuslauseista ja hänen armeijansa taisteluhuuto. Ruotsista huuto kulkeutui myös brandenburgilaisille sotilaille kolmikymmenvuotiseen sotaan.
Latinankielisessä muodossaan Nobiscum Deus sananparsi oli jo roomalaisten ja kreikankielisenä Μεθ᾽ ἡμων ὁ Θεός (Meth hēmon ho Theos) bysanttilaisten taistelijoiden tuntema sotahuuto.
Guineanmedestäjä

| Guineanmedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  batesi
Kaksiosainen nimi
 Cinnyris batesi  (Ogilvie-Grant, 1908) 
Synonyymit
 Nectarinia batesi 
Infobox OKNimi-testi OKIUCN-testi OK: 
Guineanmedestäjä (Cinnyris batesi) on medestäjien heimoon kuuluva varpuslintu.
Levinneisyys

Guineanmedestäjää tavataan Länsi-Afrikan eteläosissa sekä Afrikan keskiosissa. Lajin kannankehitys on vakaa, ja se on luokiteltu elinvoimaiseksi.
Giorgi Asanidze

| Mitalit> Maa:   Georgia.Miesten painonnosto. Olympialaiset  | Mitalit> Maa:   Georgia.Miesten painonnosto. Olympialaiset  | Mitalit> Maa:   Georgia.Miesten painonnosto. Olympialaiset  | Maa:   Georgia> Miesten painonnosto. |
| --- | --- | --- | --- |
|  Kultaa | Ateena 2004 | 85 kg |  |
|  Pronssia | Sydney 2000 | 85 kg |  |
Giorgi Asanidze (georg. გიორგი ასანიძე, s. 30. elokuuta 1975 Satškhere) on georgialainen painonnostaja ja olympiavoittaja. Hän voitti kultaa Ateenan olympialaisissa 2004 alle 85-kiloisten sarjassa. Neljä vuotta aiemmin Sydneyssä hän voitti pronssia samasta painoluokasta. Lisäksi hän on voittanut lukuisia MM- ja EM-mitaleja.
Vuonna 2004 Asanidze valittiin Georgian parlamenttiin.
Gerard Adriaan Heineken

Gerard Adriaan Heineken
Gerard Adriaan Heineken (1841? – 18. maaliskuuta 1893) oli olutpanimo Heinekenin perustaja. Vuonna 1864 hän päätti ostaa Den Hoyberg -panimon. Siellä hän aloitti uuden oluen panon. Gerard Adriaanin panostus laatuun palkittiin pian Heinekenin oluen voittaessa tärkeitä kansainvälisiä palkintoja.
Heineken aloitti liiketoimintansa teollisen vallankumouksen ollessa käynnissä, ja hän otti käyttöön uusia menetelmiä. Samaan aikaan saksalaistyyppiset pohjahiivaoluet olivat syrjäyttämässä perinteisiä pintahiivaoluita. Heineken  perusti oluen laatutarkkailua varten  laboratorion, jota johtamaan hän houkutteli Louis Pasteurin oppilaan Dr Elionin. Elion eristi erinomaisen hiivakannan, Heineken A-hiivan vuonna 1886. Se on käytössä edelleen.
Gerard Adriaan Heinekenin kuolinhetkellä panimo oli kasvanut yhdeksi suurimmista ja tärkeimmistä panimoista Alankomaissa.
Aiheesta muualla

Kuvia tai muita tiedostoja aiheesta Gerard Adriaan Heineken Wikimedia Commonsissa
Hagelstam

Hagelstam voi viitata seuraaviin:
Hagelstamin kirjakauppa, kirjakauppa Helsingissä
Huutokauppatalo Hagelstam
Hagelstamska skolan, Kauniaisissa  sijaitseva ruotsinkielinen peruskoulu
Sukunimi

Anna Hagelstam (1883–1946), laulaja
Cecil Hagelstam (s. 1949), suomalainen kirjakauppias
Hjalmar Hagelstam (1899–1941), suomalainen taidemaalari ja -graafikko
Jarl Hagelstam (1860–1935), suomalainen lääkäri ja eugeenikko
Jarl August Hagelstam (1829–1891), suomalainen tilanomistaja ja valtiopäivämies
Katja Hagelstam (s. 1965), suomalainen freelance-valokuvaaja
Magnus Hagelstam (1879–1958), suomalainen opettaja, perusti kouluja ja oli alan merkkihenkilö
Otto Julius Hagelstam (1784–1870), suomalaissyntyinen sotilas ja kartografi, joka siirtyi Tukholmaan
Sandra Hagelstam (s. 1987), suomenruotsalainen bloginpitäjä, sosiaalisen median vaikuttaja ja muotisuunnittelija
Sanny Hagelstam-Federley (1869–1932), suomalainen taidemaalari, Jarl August Hagelstamin tytär
Stella Hagelstam (s. 1984) suomalainen kouluratsastaja
Wentzel Hagelstam (1863–1932), suomalainen kirjailija, Jarl August Hagelstamin poika
Wenzel Hagelstam (s. 1941), suomalainen antiikkikauppias.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hagelstam”, voi hakea sivunnimihaulla, laajalla sivunnimihaulla tai tekstihaulla.
Fennovoima

| Fennovoima Oy |
| --- | --- |

Yritysmuoto:  osakeyhtiö
Perustettu:  2007
Toimitusjohtaja:  Matti Suurnäkki
Puheenjohtaja:  Esa Härmälä
Kotipaikka:  Helsinki, Suomi
Toimiala:  sähkön tuotanto ydinvoimalla
Henkilöstö:  350
Omistaja:  Voimaosakeyhtiö SF (97 %), RAOS Voima Oy (3 %)
Kotisivu:  www.fennovoima.fi
Infobox OKVirheellinen NIMI-arvo: 
Ilmakuva Hanhikivestä, johon on lisätty havainnekuva Fennovoiman Hanhikivi 1 -ydinvoimalaitoksesta.
Fennovoiman konttori Pyhäjoella
Fennovoima Oy on vuonna 2007 perustettu energiayhtiö, joka aikoi rakentaa Suomeen uuden ydinvoimalan. Yhtiö jätti periaatepäätöshakemuksen valtioneuvostolle tammikuussa 2009. Eduskunta myönsi luvan 1. heinäkuuta 2010 äänin 121–71. Fennovoiman tuleva voimalaitos olisi ollut nimeltään Hanhikivi 1, ja se oli tarkoitus rakentaa Pyhäjoelle.
Fennovoimasta 66 prosenttia omisti kahdeksantoista suomalaisen yhtiön ja yhteisyrityksen omistama Voimaosakeyhtiö SF ja 34 prosenttia Rosatomin Suomeen rekisteröity tytäryhtiö RAOS Voima Oy. Loppuvuodesta 2022 Voimaosakeyhtiö SF kasvatti 20 miljoonan euron osakeannilla omistuksensa 97 prosenttiin, ja RAOS Voimalle jäi enää kolme prosenttia.
24. helmikuuta 2022 Venäjä hyökkäsi Ukrainaan. Maaliskuussa elinkeinoministeri Mika Lintilä ilmoitti, että rakennusluvan myöntäminen Fennovoiman ydinvoimalahankkeelle on ”täysin mahdotonta” nykytilanteessa. 
2. toukokuuta 2022 kerrottiin, että Fennovoima on purkanut Rosatomin kanssa tehdyn sopimuksen.
Rosatom vaatii Fennovoimalta kolmen miljardin korvauksia ja Fennovoima Rosatomilta vajaan kahden miljardin korvauksia. Korvaukset ratkaistaan välimiesoikeudessa.
Riidanratkaisulautakunta antoi tuomion ydinvoimahankkeen irtisanomisesta joulukuun 2022 puolivälissä. Raos Projectin mukaan irtisanominen on tuomittu laittomaksi. Fennovoiman mukaan kyseessä vain suositus.